
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 78 


27 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σχετικά με τον χρόνο ισχύος της Αγορανομικής Διά¬ 
ταξης 1 /2003, τρόπο απεικόνισης των τιμών στις 
πινακίδες και αντλίες πρατηρίων υγρών καυσί¬ 
μων κ.λ.π. 1 

Καθορισμός των όρων και των προϋποθέσεων κατα¬ 
βολής δαπανών για συνέδρια των Δευτεροβάθμιων 
Συνδικαλιστικών Οργανώσεων καθώς και της κατα¬ 
βολής εξόδων αμοιβών δικαστικών αντιπροσώπων 


για τη διεξαγωγή αρχαιρεσιών έτους 2003. 2 

Καταβολή λειτουργικών δαπανών και δαπάνης μισθο¬ 
δοσίας προσωπικού στην Ομοσπονδία Συνταξιού¬ 
χων Ι.Κ.Α. και Επικουρικών Ταμείων Μισθωτών για 
το έτος 2003. 3 

Καταβολή λειτουργικών δαπανών και δαπάνης μι¬ 
σθοδοσίας προσωπικού στην Εθνική Συνομο¬ 
σπονδία Ατόμων με Ειδικές Ανάγκες για το έτος 
2003. 4 


Αντικατάσταση Γραμματέα της Ομάδας Διοίκησης 
Έργου Στρατηγικού Σχεδιασμού (Ο.Δ.Ε.Σ.Σ.) για 
τη μηχανογράφηση του Ποινικού Μητρώου του 
Υπουργείου Δικαιοσύνης και την υλοποίηση του 
Επιχειρησιακού Προγράμματος Κοινωνία της Πλη¬ 


ροφορίας. 5 

Έγκριση Οργανισμού Εσωτερικής Υπηρεσίας του 1ου 
Παιδικού Σταθμού Δήμου Ασκίου. 6 

Απόκτηση Ελληνικής Ιθαγένειας της ομογενούς 
ΝΤΟΛΕΣΙΔΗ ΒΕΡΑΣ του Δημητρίου το γένος ΣΑ- 
ΡΙΕΒΑ. 7 

Απόκτηση Ελληνικής Ιθαγένειας του ομογενούς 
ΜΠΑΙΑΣΒΙΛΙ ΓΚΕΛΑ του ΛΑΥΡΕΝΤΙ και της ΝΑΤΕ- 
ΛΑΣ. 8 

Χορήγηση άδειας ασκήσεως επαγγέλματος Κοινωνικού 
λειτουργού στην Μυλωνά Αποστολία του Ιωάν, κά¬ 
τοικο Πατρών. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Α3/8411/27.12.2002 από¬ 
φαση του Υπουργού Ανάπτυξης. 10 


ΑΠΟΦΑΣΕΙ Σ 

Αριθ. Α2-132 (1) 

Σχετικά με τον χρόνο ισχύος της Αγορανομικής Διάταξης 
1/2003, τον τρόπο απεικόνισης των τιμών στις πινακί¬ 
δες και αντλίες πρατηρίων υγρών καυσίμων κ.λ.π. 

Ο ΥΠΟΥΡΓΟΣ ΑΝΑΠΤΥΞΗΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 2 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου»,όπως τροποποιήθηκε και ισχύει. 

3. Το Ν.Δ. 136/46 «Περί Αγορανομικού Κώδικος»,όπως 
τροποποιήθηκε και ισχύει. 

4. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας - Τεχνολογίας και Εμπορί¬ 
ου στο Υπουργείο Ανάπτυξης». 

5. Την κοινή απόφαση 485/31.10.2001 των Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
τους Υφυπουργούς Ανάπτυξης Αλ. Καλαφάτη, Χρ. Θεο¬ 
δώρου καιΔημ. Γεωργακόπουλο». 

6. Την Α.Δ. 14/89 «Κωδικοποίηση Αγορανομικών Διατά¬ 
ξεων εκδοθεισών μέχρι 16.2.89» όπως τροποποιήθηκε και 
ισχύει καθώς και την Α.Δ. 1 /2003 «Τρόπος απεικόνισης της 
τιμής λιανικής πώλησης των πάσης φύσεως προϊόντων και 
της τιμής προσφοράς παρεχομένων υπηρεσιών,σε πινακί¬ 
δες, τιμοκαταλόγους κ.λ.π. ανεξάρτητα αν η αξία αυτών εί¬ 
ναι μεγαλύτερη ή μικρότερη του ενός ευρώ». 

7. Την ανάγκη τροποποίησης ορισμένων ρυθμίσεωντης 
Α.Δ. 1 /2003, προκειμένου να δοθεί εύλογος χρόνος στους 
υπόχρεους εφαρμογής της να προσαρμοσθούν αρτιότε¬ 
ρα, στις νέες αυτής διατάξεις προς όφελος του κατανα¬ 
λωτικού κοινού. 

8. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

1. Οι τελευταίες διατάξεις της παραγράφου 7 του άρ¬ 
θρου 69 του Κεφαλαίου 4 της Αγορανομικής Διάταξης 
14/89, όπως η παράγραφος αυτή προστέθηκε με την Αγο- 
ρανομική Διάταξη 1/2003, οι οποίες κάνουν αναφορά ει¬ 
δικά στα πρατήρια λιανικής πώλησης υγρών καυσίμων, 
αντικαθίστανται ως ακολούθως: 

- Όσον αφορά τα καταστήματα / πρατήρια / λιανικής 
πώλησης υγρών καυσίμων ορίζονται τα ακόλουθα: 

- Τα εν λόγω καταστήματα υπάγονται στις ρυθμίσεις 
της παρούσας, για τα υπ’ αυτών πωλούμενα υγρά καύσι¬ 
μα. 

- Συνεπεία της υπαγωγής αυτής, ο τρόπος απεικόνισης 
των τιμών στις πινακίδες και αντλίες των εν λόγω κατα¬ 
στημάτων, όπως καθορίζεται στις παραπάνω Α/ και Β /πε¬ 
ριπτώσεις της παρούσας, αντίστοιχα είναι υποχρεωτικός 
και για τα καταστήματα αυτά. Παραθέτουμε προς τούτο 
σχετικά παραδείγματα επί της νομότυπης αυτής απεικό¬ 
νισης. 

«79,5 ΛΕΠΤΑ - 78,8 ΛΕΠΤΑ -1 ΕΥΡΩ ΚΑΙ 12,3 ΛΕΠΤΑ -1 
ΕΥΡΩ ΚΑΙ 2,3 ΛΕΠΤΑ κ.ο.κ.». 

Η παραπάνω λέξη «ΕΥΡΩ» επιτρέπεται, χάριν συντομίας 
και μόνο,να αντικαθίσταται με το κεφαλαίο γράμμα €. 

2. Κατά τα λοιπά ισχύει ως έχει το άρθρο 1 της Αγορα- 
νομικής Διάταξης 1/2003. 

Άρθρο 2 

1. Ως χρόνος έναρξης ισχύος της Αγορανομικής Διάτα¬ 
ξης 1/2003 ορίζεται,αντί της 20.1.2003, αυτός της 10 Φε¬ 
βρουάριου 2003. Ειδικά όμως για την θεσπιζόμενη υπο¬ 
χρέωση του τρόπου απεικόνισης των λιανικών τιμών 
υγρών καυσίμων αποκλειστικά στις αντλίες των πρατη¬ 
ρίων υγρών καυσίμων, η εφαρμογή της υποχρέωσης αυ¬ 
τής αρχίζει από την 28 Φεβρουάριου 2003. 

2. Οι διατάξεις της Αγορανομικής Διάταξης 1/2003 δεν 
έχουν εφαρμογή,προκειμένου για φάρμακα ανθρώπινης 
χρήσης, για τα οποία εκδίδεται Ειδικό Δελτίο Τιμών. 

Άρθρο 3 

Οι παραβάτες της παρούσας,πού ισχύει σε όλη την Χώ¬ 
ρα, διώκονται και τιμωρούνται σύμφωνα με τον ισχύοντα 
Αγορανομικό Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερίσιο τύπο το 
αργότερο μέχρι την 18.1.2003. 

Αθήνα,17 Ιανουάριου 2003 

Ο ΥΦΥΠΟΥΡΓΟΣ 

ΧΡ. ΘΕΟΔΩΡΟΥ 
-♦- 

Αριθ. Φ11α50018 (2) 

Καθορισμός των όρων καιτων προϋποθέσεων καταβολής 
δαπανών για συνέδρια των Δευτεροβάθμιων Συνδικα¬ 
λιστικών Οργανώσεων καθώς και της καταβολής εξό¬ 
δων αμοιβών δικαστικών αντιπροσώπων για τη διεξα¬ 
γωγή αρχαιρεσιών έτους 2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 (Φ.Ε.Κ. 137/Α') «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989 (Φ.Ε.Κ. 163/Α') «Ορ¬ 
γανισμός του Υπουργείου Εργασίας». 

3. Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων». (ΦΕΚ 
1485/Β'). 


4. Τις διατάξεις του άρθρου 5του Ν. 2224/94 (Φ.Ε.Κ. 112 
/Α') «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό Νομικών Προσώπων και άλλες διατάξεις». 

5. Το 17060/113.1.2003 έγγραφο του Ο.Ε.Ε. με το οποίο 
μας υποβλήθηκε απόσπασμα πρακτικού της με 
1/8.1.2003 συνεδρίασης του Διοικητικού του Συμβουλίου. 

6. Την εγγραφή πίστωσης στον Κ.Α.Ε. 2522 Δτου προϋ¬ 
πολογισμού του Ο.Ε.Ε. έτους 2003 για την προκαλούμε- 
νη δαπάνη (άρθρο 27 Ν. 2081/1992 (Φ.Ε.Κ. 154/Α'), άρθρο 
29 Ατού Ν. 1558/1985 (Φ.Ε.Κ. 137/Α') και άρθρο 1 του Ν. 
2469/1997 (Φ.Ε.Κ. 38/Α'). Η δαπάνη αυτή δεν βαρύνει τον 
κρατικό προϋπολογισμό, αποφασίζουμε: 

I. Καθορίζουμε σύμφωνα με το άρθρο 5 παρ. 1 α και 2του 
Ν. 2224/94, τους όρους καιτις προϋποθέσεις γιατοντρό- 
πο κατανομής και καταβολής των χρηματικών ποσών κα¬ 
θώς και την διαδικασία πιστοποίησης εκτέλεσης των δα¬ 
πανών για εκλογοαπολογιστικά συνέδρια από 1η Ιανουά¬ 
ριου μέχρι 31η Δεκεμβρίου 2003 για τις δευτεροβάθμιες 
συνδικαλιστικές οργανώσεις και για ένα συνέδριο ως 
εξής: 

1. Δικαιούχοι είναι οι Ομοσπονδίες και τα Εργατικά Κέ¬ 
ντρα που θα πραγματοποιήσουν εκλογοαπολογιστικά συ¬ 
νέδρια εντός του τρέχοντος έτους. 

2. Τα ποσά που θα καταβληθούν κατανέμονται ως κα¬ 
τωτέρω: 

α) Εργατικά Κέντρα: 


αα) Με ψηφίσαντα μέλη έως 500 μέλη, εφ’ όσον είναι τα 
μοναδικά στο Νομό ή σε περίπτωση που υπάρχουν πέραν 
του ενός Ε.Κ., κάτω των 500 μελών στον ίδιο Νομό στο με- 


γαλύτερο σε δύναμη ψηφισάντων, ποσό ΕΥΡΩ 

1467,00. 

αβ) Με ψηφίσαντα μέλη 

501 

-1.000 

ποσό ΕΥΡΩ 

1467, 

,00 

αγ) Με ψηφίσαντα μέλη 

1.001 

-5.000 

ποσό » 

2348, 

,00 

αδ) Με ψηφίσαντα μέλη 

5.001- 

10.000 

ποσό » 

2935 

,00 

αε) Με ψηφίσαντα μέλη 

10.001- 

15.000 

ποσό » 

5869, 

,00 

αστ) Με ψηφίσαντα μέλη 

15.001- 

20.000 

ποσό » 

8804. 

,00 

αζ) Με ψηφίσαντα μέλη 

20.001- 

30.000 

ποσό » 

14.674. 

,00 

αη) Με ψηφίσαντα μέλη 

30.001-100.000 

ποσό » 

29.347, 

,00 

αθ) Με ψηφίσαντα μέλη 

100.001 μελών 

ποσό » 

88.041 

,00 

β) Ομοσπονδίες: 






βα) Με ψηφίσαντα μέλη 

501 

-1.000 

ποσό ΕΥΡΩ 

2.958,00 

ββ) Με ψηφίσαντα μέλη 

1.001 

-5.000 

ποσό » 

4.226, 

,00 

βγ) Με ψηφίσαντα μέλη 

5.001 - 

10.000 

ποσό » 

6.339, 

,00 

βδ) Με ψηφίσαντα μέλη 

10.001 - 

15.000 

ποσό » 

12.678, 

,00 

βε) Με ψηφίσαντα μέλη 

15.001 - 

20.000 

ποσό » 

21.130 

,00 

βστ) Με ψηφίσαντα μέλη 

20.001 - 

30.000 

ποσό » 

25.356, 

,00 

βζ) Με ψηφίσαντα μέλη 

30.001 - 

50.000 

ποσό » 

41.086. 

,00 

βη) Με ψηφίσαντα μέλη 






άνω των 

50.001 

μελών 

ποσό » 

105.649 

,00 


3. Η καταβολή των ανωτέρω ποσών θα γίνει ως εξής: 
α) Το ήμισυ του δικαιούμενου ποσού, υπολογιζόμενο με 
βάση τη δύναμη που είχε η δικαιούχος οργάνωση στις τε¬ 
λευταίες αρχαιρεσίες της, θα προκαταβάλλεται εφόσον 
υποβληθεί αίτηση της Διοίκησης στον Ο.Ε.Ε., στην οποία 
αίτηση θα αναφέρεται ο τόπος και ο χρόνος πραγματο¬ 
ποίησης του συνεδρίου. 

β) Το υπόλοιπο του ποσού θα καταβάλλεται μετά την 
πραγματοποίηση του συνεδρίου και εφόσον υποβληθούν 
το αργότερο δύο (2) μήνες μετά το Συνέδριο, τα εξής δι- 
καιολογητικά: 

1) Επικυρωμένο από το Πρωτοδικείο φωτοαντίγραφο 
πρακτικού αρχαιρεσιών για εκλογή Διοικητικού Συμβου¬ 
λίου. Το πρωτότυπο του πρακτικού από το οποίο θα επι¬ 
κυρώνεται το φωτοαντίγραφο, θα πρέπει απαραίτητα να 
έχει τις υπογραφές της Εφορευτικής Επιτροπής και του 
παραστάντος Δικαστικού. 

2) Επικυρωμένο από το Πρωτοδικείο φωτοαντίγραφο 
μητρώου μελών, που πήραν μέρος στο συνέδριο, στο 
οποίο να εμφαίνεται η επωνυμία κάθε σωματείου, οι αντι¬ 
πρόσωποι που ψήφισαν καθώς επίσης η ημερομηνία και 
τα ψηφίσαντα για την εκλογή τους μέλη. 

3) Παραστατικά δαπανών (πρωτότυπα τιμολόγια σύμ¬ 
φωνα με το Κ.Φ.Σ.), που σχετίζονται με την εύρυθμη διε¬ 
ξαγωγή του συνεδρίου, όπως ενοίκια αιθουσών, εγκατα¬ 
στάσεων, φιλοξενίας αντιπροσωπειών άλλων συνδικαλι¬ 
στικών οργανώσεων από το εσωτερικό ή το εξωτερικό, 
εκτύπωση προσκλήσεων, προκηρύξεων, αγορά γραφι¬ 
κής ύλης, δαπάνες σίτισης συνέδρων, κ.λ.π. 

Επίσης δαπάνες ημεραργίας αντιπροσώπων (εκτός Κυ¬ 
ριακής), η οποία καθορίζεται στα 20,54 ΕΥΡΩ κατ’ ανώτε¬ 
ρο ποσό και για τις οποίες απαιτείται κατάσταση υπογε¬ 
γραμμένη από τον Πρόεδρο, τον Γενικό Γραμματέα και 
τον Ταμία της Οργάνωσης, στην οποία θα εμφαίνονταιτα 
στοιχεία των αντιπροσώπων που έλαβαν ημεραργία, το 
αντίστοιχο ποσό καιη υπογραφή ενός εκάστου. Η ίδια κα¬ 
τάσταση θα πρέπει να συμπληρώνεται και για τα έξοδα 
μετακίνησης των αντιπροσώπων με την ταυτόχρονη προ¬ 
σκόμιση των σχετικών εισιτηρίων ή σε περίπτωση χρησι¬ 
μοποίησης Ι.Χ. για ποσό σε αξία ίσο με το αντίτιμο του ει¬ 
σιτηρίου των συνήθων συγκοινωνιακών μέσων. 

Στην περίπτωση που οι δαπάνες δια των παραστατικών 
αποδεικνύονται μικρότερες του δικαιούμενου συνολικού 
ποσού, καταβάλλεται ποσό ίσο με το ύψος των παραστα¬ 
τικών. 

Αν επίσης το συνέδριο ματαιωθεί για οποιοδήποτε λό¬ 
γο, η συνδικαλιστική οργάνωση υποχρεούται να επιστρέ- 
ψει στον Ο.Ε.Ε., το ποσόντης προκαταβολής. Εάν η Ορ¬ 
γάνωση δεν το επιστρέψει, το ποσό της προκαταβολής 
παρακρατείται από τις λειτουργικές δαπάνες που δικαι¬ 
ούται. 

II). Καταβολή μόνο των εξόδων αμοιβής των δικαστικών 
αντιπροσώπων που παρίστανται. 

Δικαιούχοι είναι όσοι εκ των κατωτέρω πραγματοποιή¬ 
σουν εκλογοαπολογιστικά συνέδρια από 1η Ιανουάριου 
μέχρι 31η Δεκεμβρίου 2003: 

1. Οι Β' βάθμιες συνδικαλιστικές Οργανώσεις (Ομο¬ 
σπονδίες - Εργατικά Κέντρα) με δύναμη σε ψηφίσαντα κά¬ 
τω των πεντακοσίων μελών. 

2. Οι Α' βάθμιες συνδικαλιστικές Οργανώσεις (Σωμα¬ 
τεία) εφόσον έχουν εγγράφως τη σύμφωνη γνώμη της 
Γ.Σ.Ε.Ε., ύστερα από αίτηση των ιδίων προς την Γ.Σ.Ε.Ε. 

α. Ιδιωτικού Τομέα με 200 - 500 ψηφίσαντα μέλη, για 
έναν δικαστικό αντιπρόσωπο για μία ημέρα. 

β. Όλες οι Α' βάθμιες με 501 -1500 ψηφίσαντα μέλη, για 
μέχρι δύο δικαστικούς αντιπροσώπους που θα παραστα¬ 
θούν, έως και για δύο ημέρες. 

γ. Όλες οι Α' βάθμιες με 1501 - 4000 ψηφίσαντα μέλη, 
για μέχρι τρεις δικαστικούς αντιπροσώπους, έως και για 
τρεις ημέρες. 

δ. Όλες οι Α' βάθμιες με πάνω από 4001 ψηφίσαντα μέ¬ 
λη, για μέχρι επτά δικαστικούς αντιπροσώπους, έως και 
για πέντε ημέρες. 


Για την καταβολή των εξόδων αμοιβής των δικαστικών 
αντιπροσώπων, οι συνδικαλιστικές Οργανώσεις υποχρε- 
ούνται να υποβάλουν στον Ο.Ε.Ε, το αργότερο δύο μήνες 
μετά το τέλος των αρχαιρεσιών, σχετική αίτηση με τα 
εξής δικαιολογητικά: 

1. Επικυρωμένο από το Πρωτοδικείο φωτοαντίγραφο 
πρακτικού αρχαιρεσιών για εκλογή Διοικητικού Συμβου¬ 
λίου. Το πρωτότυπο του πρακτικού από το οποίο θα επι¬ 
κυρώνεται το φωτοαντίγραφο, θα πρέπει απαραίτητα να 
έχει τις υπογραφές της Εφορευτικής Επιτροπής και του 
παραστάντος δικαστικού. 

2. Επικυρωμένο από το Πρωτοδικείο φωτοαντίγραφο 
μητρώου μελών, που πήραν μέρος στο Συνέδριο. 

3. Απόφαση διορισμού του ή των δικαστικών αντιπρο¬ 
σώπων (φωτοαντίγραφα επικυρωμένα από την Διοίκηση 
της Οργάνωσης). 

4. Φωτοαντίγραφο επικυρωμένο από τη διοίκηση της 
Οργάνωσης, απόδειξη καταβολής στο οικείο Πρωτοδι¬ 
κείο της αμοιβής του ή των δικαστικών αντιπροσώπων 
που παρέστησαν στις αρχαιρεσίες της Οργάνωσης. 

Η δαπάνη κάθε είδους οικονομικής ενίσχυσης, σύμφω¬ 
να μετά ανωτέρω θα βαρύνει τον ΚΑΕ 2522 Δ του Προϋ¬ 
πολογισμού του Οργανισμού Εργατικής Εστίας έτους 
2003 ο οποίος δεν βαρύνει τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ.ΦΙΙ 50017 (3) 

Καταβολή λειτουργικών δαπανών και δαπάνης μισθοδο¬ 
σίας προσωπικού στην Ομοσπονδία Συνταξιούχων 
Ι.Κ.Α. και Επικουρικών Ταμείων Μισθωτών για το έτος 
2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 (Φ.Ε.Κ. 137/Α') «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989 (Φ.Ε.Κ. 163/Α') «Ορ¬ 
γανισμός του Υπουργείου Εργασίας». 

3. Την 80088/31.10.2001 κοινή απόφαση του Πρωθυπουρ¬ 
γού και του Υπουργού Εργασίας και Κοινωνικών Ασφαλίσε¬ 
ων «Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων». (ΦΕΚ. 1485/Β'). 

4. Τις διατάξειςτου άρθρου 5του Ν. 2224/94 (Φ.Ε.Κ. 112 
/Α') «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό Νομικών Προσώπων και άλλες διατάξεις». 

5. Το 17061/13.1.2003 έγγραφο του Ο.Ε.Ε. με το οποίο 
μας υποβλήθηκε απόσπασμα πρακτικού της με αριθμ. 
1/8.1.2003 συνεδρίασηςτου Διοικητικού του Συμβουλίου. 

6. Την εγγραφή πίστωσης στον Κ.Α.Ε. 2522 Ατού προϋ¬ 
πολογισμού του Ο.Ε.Ε. έτους 2003 για την προκαλούμε- 
νη δαπάνη (άρθρο 27 Ν. 2081/1992 (Φ.Ε.Κ.154/Α'), άρθρο 
29 Ατού Ν. 1558/1985 (Φ.Ε.Κ. 137/Α') και άρθρο 1 του Ν. 
2469/1997 (Φ.Ε.Κ. 38/Α'). Η δαπάνη αυτή δεν βαρύνει τον 
κρατικό προϋπολογισμό, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εγκρίνουμε σύμφωνα με τις διατάξεις του άρθρου 5 
παρ. 1 α και 2 του Ν. 2224/94 την καταβολή των λειτουργι¬ 
κών δαπανών και των δαπανών μισθοδοσίας προσωπι¬ 
κού, στην Ομοσπονδία Συνταξιούχων Ι.Κ.Α. και Επικουρι¬ 
κών Ταμείων Μισθωτών, για το έτος 2003, με τους εξής 
όρους και προϋποθέσεις: 

1. Δαπάνη μισθοδοσίας υπαλλήλου 

Στην ανωτέρω Οργάνωση καταβάλλεται μισθοδοσία 
ενός (1) υπαλλήλου. Το ποσό που θα βαρύνει τον Ο.Ε.Ε. 
καθορίζεται σύμφωνα με την ισχύουσα για έτος 2003 
Σ.Σ.Ε., συμπεριλαμβανομένων των δώρων (Χριστουγέν¬ 
νων - Πάσχα) και του επιδόματος αδείας. 

Το ανωτέρω ποσό προσαυξάνεται κατά 24.96% και 3% 
ποσοστά που αντιστοιχούν στην εργοδοτική εισφορά στο 
φορέα κύριας και επικουρικής ασφάλισης. 

Για την καταβολή των ως άνω παροχών η Ομοσπονδία 
Συνταξιούχων Ι.Κ.Α. και Επικουρικών Ταμείων Μισθωτών 
οφείλει υποχρεωτικά να προσκομίζει στον Οργανισμό Ερ¬ 
γατικής Εστίας, τα παρακάτω δικαιολογητικά: 

1) Αίτηση για την καταβολή δαπανών μισθοδοσίας προ¬ 
σωπικού. 

2) Φωτοαντίγραφα των Ασφαλιστικών Περιοδικών Δη¬ 
λώσεων προς το Ι.Κ.Α. ή φωτοτυπία απόδειξης Τραπέζης 
κατάθεσης των αναλογούντων εισφορών στο Ι.Κ.Α., επι¬ 
κυρωμένα από την Διοίκηση της Οργάνωσης, από τις 
οποίες να προκύπτει ότι ο εργοδότης είναι η εν λόγω ορ¬ 
γάνωση καθώς και ότι έχουν καταβληθεί οι εισφορές των 
δυο τουλάχιστον προηγούμενων μηνών. Μη καταβολή 
των εισφορών έχει σαν συνέπεια την μη καταβολή της επι¬ 
δότησης. 

3) Δήλωση που θα υπογράφεται από κάθε υπάλληλο και 
στην οποία θα δηλώνει: 

α) Την ημερομηνία πρόσληψης του στην Οργάνωση. 

β) Το είδος της εργασιακής του σχέσης (π.χ αορίστου 
χρόνου, ωρομίσθιος, με σύμβαση έργου κλπ) και την ειδι¬ 
κότητά του. 

γ) Το ύψος του βασικού μισθού, και αναλυτικά κάθε εί¬ 
δους νόμιμο επίδομα. 

Η ανωτέρω δήλωση θα συνυπογράφεται και από τους 
κατά τον Νόμο υπεύθυνους της συνδικαλιστικής οργάνω¬ 
σης. 

2. Λειτουργικές Δαπάνες 

Η δαπάνη για λειτουργικά έξοδα στην ανωτέρω Οργά¬ 
νωση καθορίζεται ανάλογα με την δύναμη των ψηφισά- 
ντων μελών της και συγκεκριμένα ως εξής: 

Με ψηφίσαντα φυσικά μέλη από 15001 και άνω, κατα¬ 
βάλλεται ετησίως: 

α) Γ ια το τμήμα των ψηφισάντων μελών μέχρι τον αριθ¬ 
μό των 3.300 το ποσό των 5.869,40 Ευρώ. 

β) Για το τμήμα των ψηφισάντων μελών από 3.301 - 
10.000 το ποσό που προκύπτει από τον αριθμό των ψηφι¬ 
σάντων μελών επί ποσοστού 1,76 Ευρώ ανά ψήφισαν μέ¬ 
λος. 

γ) Για το τμήμα των ψηφισάντων μελών από 10.001 - 
15.000 το ποσό που προκύπτει από τον αριθμό των ψηφι¬ 
σάντων μελών επί ποσοστού 1,47 Ευρώ ανά ψήφισαν μέ¬ 
λος. 

δ) Για το τμήμα των ψηφισάντων μελών από 15.001 και 
άνω το ποσό που προκύπτει από τον αριθμό των ψηφισά¬ 
ντων μελών επί ποσοστού 1,17 Ευρώ ανά ψήφισαν μέλος. 


Γ ια να τύχει η ανωτέρω Οργάνωση των παροχών αυτών 
πρέπει να έχει νόμιμη διοίκηση και να υποβάλλει στον Ορ¬ 
γανισμό Εργατικής Εστίας τα εξής δικαιολογητικά: 

1. Επικυρωμένο, από το Πρωτοδικείο, αντίγραφο του 
κατατεθειμένου από τον παραστάντα δικαστικό, σύμφω¬ 
να με τον Νόμο, πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο 
μητρώου μελών, επικυρωμένα όπως ανωτέρω ορίζεται, 
όπου θα διαλαμβάνονται όλα τα Σωματεία που πήραν μέ¬ 
ρος στις αρχαιρεσίες, αναλυτικά οι ψηφίσαντες αντιπρό¬ 
σωποι κάθε Σωματείου, καθώς η ημερομηνία και τα ψηφί¬ 
σαντα για την εκλογή τους μέλη. 

3. Πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης, επικυρω¬ 
μένη από το Πρωτοδικείο ή Δικηγόρο. 

4. Κάθε άλλο στοιχείο ή δικαιολογητικά που θα αποφα- 
σίσειτο Διοικητικό Συμβούλιο του Οργανισμού Εργατικής 
Εστίας. 

Η καταβολή των προαναφερομένων παροχών για το 
έτος 2003 θα γίνει με βάση τα πρακτικά αρχαιρεσιών της 
10.2.2001 της Ομοσπονδίας Συνταξιούχων Ελλάδος ΙΚΑ 
και Επικουρικών Ταμείων Μισθωτών, όπου δενπαρίστατο 
δικαστικός αντιπρόσωπος. Η ως άνω Οργάνωση εφ’ εξής 
θα πρέπει να διενεργεί τις αρχαιρεσίες της με την παρου¬ 
σία δικαστικού αντιπροσώπου. 

Η δαπάνη κάθε είδους οικονομικής ενίσχυσης, σύμφω¬ 
να με τα ανωτέρω θα βαρύνει τον ΚΑΕ 2522 Α του προϋ¬ 
πολογισμού του ΟΕΕ έτους 2003 ο οποίος δεν βαρύνει 
τον κρατικό προϋπολογισμό και θα καταβάλλεται μετά το 
τέλος κάθε μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,22 Ιανουάριου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-Φ- 

Αριθ.ΦΙ Ια 50016 (4) 

Καταβολή λειτουργικών δαπανών και δαπάνης μισθοδο¬ 
σίας προσωπικού στην Εθνική Συνομοσπονδία Ατό¬ 
μων με Ειδικές Ανάγκες για το έτος 2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 (Φ.Ε.Κ. 137/Α') «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989 (Φ.Ε.Κ. 163/Α') «Ορ¬ 
γανισμός του Υπουργείου Εργασίας». 

3. Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ. 1485 
/ Β'). 

4. Τις διατάξεις του άρθρου 5του Ν. 2224/94 (Φ.Ε.Κ. 112 
/Α') «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό Νομικών Προσώπων και άλλες διατάξεις». 

5. Το 17062/13-1-2003 έγγραφο του Ο.Ε.Ε. με το οποίο 
μας υποβλήθηκε απόσπασμα πρακτικού της με αριθμ. 
1/8.1.2003 συνεδρίασης του Διοικητικού του Συμβουλίου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

6. Την εγγραφή πίστωσης στον Κ.Α.Ε. 2522 Ατού προϋ¬ 
πολογισμού του Ο.Ε.Ε .έτους 2003 για την προκαλούμε- 
νη δαπάνη (άρθρο 27 Ν. 2081/1992 (Φ.Ε.Κ.154/Α'), άρθρο 
29 Ατού Ν. 1558/1985 (Φ.Ε.Κ. 137/Α') και άρθρο 1 του Ν. 
2469/1997 (Φ.Ε.Κ. 38/Α'). Η δαπάνη αυτή δεν βαρύνει τον 
κρατικό προϋπολογισμό, αποφασίζουμε: 

Εγκρίνουμε, σύμφωνα με τις διατάξεις του άρθρου 5 
παρ. 1 και 2 του Ν. 2224/94, την καταβολή στην Εθνική Συ¬ 
νομοσπονδία Ατόμων με Ειδικές Ανάγκες των λειτουργι¬ 
κών δαπανών και των δαπανών μισθοδοσίας προσωπικού 
για το χρονικό διάστημα από 1 Ιανουάριου μέχρι 31 Δε¬ 
κεμβρίου 2003 από τον Ο.Ε.Ε. με τους εξής όρους και 
προϋποθέσεις: 

1. Λειτουργικές δαπάνες 

Η καταβολή των λειτουργικών δαπανών στην Εθνική Συ¬ 
νομοσπονδία Ατόμων με Ειδικές Ανάγκες υπολογίζεται σε 
ποσό κατά μήνα ίσο με δώδεκα (12) βασικά ημερομίσθια 
ανειδίκευτου εργάτη της Γενικής Συλλογικής Σύμβασης 
Εργασίας έτους 2003 ανά χίλια (1.000) ψηφίσαντα μέλη, 
όπως το ημερομίσθιο έχει διαμορφωθεί στο τέλος του 
προηγούμενου ημερολογιακού έτους. 

2. Δαπάνη μισθοδοσίας προσωπικού 

Στην ανωτέρω Οργάνωση καταβάλλεται μισθοδοσία 
προσωπικού για (6) έξι υπαλλήλους και μια (1) καθαρί¬ 
στρια. Το ποσό που θα βαρύνει τον Ο.Ε.Ε. καθορίζεται 
σύμφωνα με την ισχύουσα για το έτος 2003 Σ.Σ.Ε. 

Το ανωτέρω ποσό προσαυξάνεται για μεν τους υπαλ¬ 
λήλους κατά 24,96% και 3%, για δε το προσωπικό καθα¬ 
ριότητας κατά 30,11%, ποσοστά που αντιστοιχούν στην 
εργοδοτική εισφορά στον φορέα κυρίας και επικουρικής 
ασφάλισης. 

Για την καταβολή των ως άνω παροχών η Ε.Σ.Α.Ε.Α. 
οφείλει υποχρεωτικά να προσκομίσει στον Οργανισμό 
Εργατικής Εστίας τα παρακάτω δικαιολογητικά: 

1. Αίτηση για την καταβολή λειτουργικών δαπανών και 
δαπανών μισθοδοσίας προσωπικού. 

2. Φωτοαντίγραφα των Ασφαλιστικών Περιοδικών Δη¬ 
λώσεων προς το Ι.Κ.Α. ή φωτοτυπία απόδειξης Τραπέζης 
κατάθεσης των αναλογούντων εισφορών στο Ι.Κ.Α., επι¬ 
κυρωμένα από την Διοίκηση της Οργάνωσης, από τις 
οποίες να προκύπτει ότι ο εργοδότης είναι η Ε.Σ.Α.Ε.Α κα¬ 
θώς και ότι έχουν καταβληθεί οι εισφορές των δυο τουλά¬ 
χιστον προηγούμενων μηνών. Μη καταβολή των εισφο¬ 
ρών έχει σαν συνέπεια την μη καταβολή των πάσης (ρύσε¬ 
ως επιδοτήσεων. 

3. Δήλωση που υπογράφεται από κάθε υπάλληλο και 
στην οποία να δηλώνει: 

α) Την ημερομηνία πρόσληψής του στην Οργάνωση. 

β) Το είδος της εργασιακής του σχέσης (π.χ αορίστου 
χρόνου, ωρομίσθιος, με σύμβαση έργου κ.λ.π.) και την ει¬ 
δικότητά του. 

γ) Το ύψος του βασικού μισθού, και αναλυτικά κάθε εί¬ 
δους νόμιμο επίδομα για κάθε μήνα χωριστά. 

δ) Ότι δεν λαμβάνειτο επίδομα τέκνων από άλλο φορέα. 

Η ανωτέρω δήλωση θα συνυπογράφεται και απότους κα¬ 
τά το Νόμο υπευθύνους της συνδικαλιστικής οργάνωσης. 

Για να τύχει η ανωτέρω Οργάνωση των παροχών αυτών 
πρέπει να έχει νόμιμη διοίκηση και εφ’ όσον πραγματο¬ 
ποιήσει εντός του τρέχοντος έτους νέες αρχαιρεσίες να 
υποβάλλει στον Οργανισμό Εργατικής Εστίας τα εξής δι- 
καιολογητικά: 


1. Επικυρωμένο από το Πρωτοδικείο αντίγραφο του κα¬ 
τατεθειμένου από τον παραστάντα δικαστικό, σύμφωνα 
με τον Νόμο, πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο 
μητρώου μελών, επικυρωμένα από το οικείο Πρωτοδικείο 
όπως ανωτέρω ορίζεται, όπου θα διαλαμβάνονται όλα τα 
σωματεία που πήραν μέρος στις αρχαιρεσίες, αναλυτικά 
οι ψηφίσαντες αντιπρόσωποι κάθε σωματείου, καθώς η 
ημερομηνία και τα ψηφίσαντα για την εκλογή τους μέλη. 

3. Πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης, επικυρω¬ 
μένη από το Πρωτοδικείο ή δικηγόρο. 

4. Κάθε άλλο στοιχείο ή δικαιολογητικά που θα αποφα- 
σίσειτο Διοικητικό Συμβούλιο του Οργανισμού Εργατικής 
Εστίας. 

Η δαπάνη κάθε είδους οικονομικής ενίσχυσης, σύμφω¬ 
να με τα ανωτέρω, θα βαρύνει τον ΚΑΕ 2522Α του προϋ¬ 
πολογισμού του Οργανισμού Εργατικής Εστίας έτους 
2003 ο οποίος δεν βαρύνει τον κρατικό προϋπολογισμό 
και θα καταβάλλεται μετά το τέλος κάθε μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 203185/02 (5) 

Αντικατάσταση Γραμματέα της Ομάδας Διοίκησης Έρ¬ 
γου Στρατηγικού Σχεδιασμού (Ο.Δ.Ε.Σ.Σ.) για τη μη¬ 
χανογράφηση του Ποινικού Μητρώου του Υπουργεί¬ 
ου Δικαιοσύνης και την υλοποίηση του Επιχειρησια¬ 
κού Προγράμματος Κοινωνία της Πληροφορίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Την 26816/27.2.2002 απόφαση του Υπουργού Δικαι¬ 
οσύνης περί συγκρότησης της Ομάδας Διοίκησης Έργου 
Στρατηγικού Σχεδιασμού (Ο.Δ.Ε.Σ.Σ.) για την υλοποίηση 
του έργου Μηχανοργάνωση Ποινικού Μητρώου Υπουρ¬ 
γείου Δικαιοσύνης. 

2. Την 56078/19.4.2002 απόφαση του Υπουργού Δικαι¬ 
οσύνης περί επέκτασης του αντικειμένου της ΟΛΕΣΣ, η 
οποία συγκροτήθηκε με την παραπάνω απόφαση. 

3. Την 2/44716/ 0022/19.8.2002 κοινή απόφαση του 
Υπουργείου Οικονομίας και Οικονομικών και του Υπουρ¬ 
γείου Δικαιοσύνης περί καθορισμού αποζημίωσης των 
μελών της Ομάδας Διοίκησης Έργου Στρατηγικού Σχε- 
διασμού για τη μηχανοργάνωση του Ποινικού Μητρώου 
του Υπουργείου Δικαιοσύνης. 

4. Και την 197985/18.12.2002 (ΦΕΚ Γ 283/20.12.2002) 
απόφαση του Υπουργού Δικαιοσύνης με την οποία ο 
υπάλληλος της Κ.Υ. - ΥΠ. ΔΙΚ. Τρύφωνας Κυριαζόπουλος 
του Παναγιώτη μετατάχθηκε στον κλάδο των υπαλλήλων 
των Πολιτικών και Ποινικών Δικαστηρίων και Εισαγγελιών, 
αποφασίζουμε: 

Την αντικατάσταση του Γ ραμματέα της Ομάδας Διοίκη¬ 
σης Έργου Τρύφωνα Κυριαζόπουλου του Παναγιώτη, ο 
οποίος μετατάχθηκε στον κλάδο των υπαλλήλων των Πο¬ 
λιτικών και Ποινικών Δικαστηρίων και Εισαγγελιών και το¬ 
ποθετήθηκε στο Πρωτοδικείο Τριπόλεως όπου και ήδη 

υπηρετεί, με τη Χρηστίνα Σαμαρά του Γεωργίου υπάλλη¬ 
λο της Κ.Υ. - ΥΠ. ΔΙΚ. και αναπληρώτρια της την Ουρανία 
Ρομποτή υπάλληλο της Κ.Υ. - ΥΠ. ΔΙΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 267 (6) 

Έγκριση Οργανισμού Εσωτερικής Υπηρεσίας του 1ου 
Παιδικού Σταθμού Δήμου Ασκιού. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 8 του Ν. 2307/95. 

3. Την από 29.7.2002 θετική γνωμοδότηση του Υπηρε¬ 
σιακού Συμβουλίου του άρθρου 8 παρ. 4 του Ν. 2307/95. 

4. Την 23/2001 απόφαση του Διοικητικού Συμβουλίου 
του 1ου Παιδικού Σταθμού Δήμου Ασκιού και την 114/ 
2001 απόφαση Δημοτικού Συμβουλίου Δήμου Ασκιού για 
την έγκριση και ψήφιση του Ο.Ε.Υ. του Νομικού Προσώ¬ 
που. 

5. Την αρ. 4196/2001 (ΦΕΚ 988/Β/2001) απόφαση του 
Γ.Γ.Π.Δ.Μ., για την ανάθεση αρμοδιοτήτων, αποφασί¬ 
ζουμε: 

Εγκρίνουμε την 23/2001 απόφαση του Διοικητικού Συμ¬ 
βουλίου του 1ου Παιδικού Σταθμού Δήμου Ασκιού, σχετι¬ 
κά με την κατάρτιση και ψήφιση του Οργανισμού Εσωτε¬ 
ρικής Υπηρεσίας του εν λόγω Νομικού Προσώπου. 

Η συγκρότηση και η διάρθρωση της Υπηρεσίας του 1 ου 
Παιδικού Σταθμού Δήμου Ασκιού, έχει ως ακολούθως: 

Άρθρο 1 

Διάρθρωση υπηρεσιών 

Οι υπηρεσίες του Α' Παιδικού Σταθμού Δήμου Ασκίου 
λειτουργούν σε επίπεδο Γραφείου σύμφωνα με τη συ¬ 
στατική πράξη προσαρμογήςτου. 

Το Γραφείο του Παιδικού Σταθμού αποτελείται από τα 
εξής Γ ραφεία: 

α) Γ ραφείο Π ροσχολικής Αγωγής 

β) Γ ραφείο Διοικητικού - Οικονομικού 

Άρθρο 2 

Αρμοδιότητες Γ ραφείων 

Α) Το Γ ραφείο Π ροσχολικής Αγωγής επιμελείται την παρο¬ 
χή σύγχρονης προσχολικής αγωγής στα φιλοξενούμενα βρέ¬ 
φη και νήπια σε συνεργασία με το προσωπικό του Σταθμό. 

Β) Το γραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊστάμενου 
Γ ραφείου Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 


2. Για την παροχή σωστής προσχολικής αγωγής στα φι¬ 
λοξενούμενα βρέφη / νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 

4. Εισηγείται στο Δ.Σ., τις ανάγκες του Τμήματος σε 
προσωπικό και πόσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για ης συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία και τη σφραγίδα του 
Σταθμού 

Άρθρο 4 

Καθήκοντα Προϊσταμένου 
Γ ραφείου Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ,π. του προσωπικού. 

4. Συνεργάζεται με το Δ.Σ. για την κατάρτιση του προϋ¬ 
πολογισμού -απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 5 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Θέσεις 1 

Βαθμός Δ' - Α' 

2. ΠΕ ΝΗΠΙΑΓΩΓΩΝ 
Θέσεις 1 

Βαθμός Δ' - Α' 

3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 2 

Βαθμός Δ' - Α' 

4. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις 

Βαθμός Δ' - Α' 

5. ΚΛΑΔΟΣ ΤΕ ΠΛΗΡΟΦΟΡΙΚΗΣ 
θέσεις 

Βαθμός Δ' - Α' 

6. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις 

Βαθμός Δ' - Α' 

7. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 

Βαθμός Δ' - Α' 

8. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 1 
Βαθμός Δ' - Α' 

9. ΚΛΑΔΟΣ ΔΕ ΟΔΗΓΩΝ 
Θέσεις 1 

Βαθμός Δ' - Α' 

10. ΚΛΑΔΟΣ ΔΕ32 ΜΑΓΕΙΡΩΝ 
Θέσεις 1 

Βαθμός Δ' - Α' 

11. ΚΛΑΔΟΣ ΥΕ1 ΚΛΗΤΉΡΩΝ - ΘΥΡΩΡΩΝ - ΓΕΝΙΚΩΝ 
ΚΑΘΗΚΟΝΤΩΝ 

Θέσεις 
Βαθμός Ε' - Β' 

12. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

θέσεις 1 
Βαθμός Ε' -Β' 

13. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 2 

Βαθμός Ε' - Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις 

2. ΤΕ ΝΗΠΙΑΓΩΓΩΝ (προσωρινός) 

Θέσεις 

3. ΤΕ ΒΡΕΦΟΝΗΠΙΟΚΟΜΟΣ 
Θέσεις 1 

4. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Θέσεις 

5. ΔΕ ΒΟΗΘΩΝ ΒΡΕΦΟΚΟΜΩΝ 
Θέσεις 

6. ΥΕ 14 ΜΑΓΕΙΡΩΝ 
Θέσεις 

7. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

Γ ΕΠΟΧΙΑΚΟ ΠΡΟΣΩΠΙΚΟ 
2 Θέσεις 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύ μφωνα με τις διατάξεις του άρθρου 
35 του Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός). 

Άρθρο 6 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) καιΤΕ Βρεφο¬ 
νηπιοκομίας ως προϊστάμενοι της Διεύθυνσης Παιδικού / 
Βρεφονηπιακού Σταθμού καθώς και του Τμήματος Προ- 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός), ΤΕ Νηπιαγωγών (προσωρινός), 
ΤΕ Βρεφονηπιοκομίας καιΤΕ9 Βρεφονηπιοκομίας. 

Μετά την κατάργηση των προσωποπαγών θέσεωνπροϊ- 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕΙ Διοικητικού - 
Οικονομικού, ΤΕ17 Διοικητικού - Λογιστικού, ΔΕ Διοικητι¬ 
κού - Λογιστικού και ΔΕΙ Διοικητικού - Λογιστικού. 


Άρθρο 7 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 8 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ, ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.) 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003, ο οποίος ενι- 
σχύεται από τους ΚΑΠ, τροφεία κ.λ.π. και για τα επόμενα 
οικονομικά έτη το ύψος της δαπάνης δεν μπορεί να προσ¬ 
διοριστεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 20 Ιανουάριου 2003 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΝΤΩΝΙΟΣ ΠΑΠΑΘΕΟΔΩΡΟΥ 

-♦- 

(7) 

Απόκτηση Ελληνικής Ιθαγένειας της ομογενούς ΝΤΟ- 
ΛΕΣΙΔΗ ΒΕΡΑΣ του Δημητρίου το γένος ΣΑΡΙΕΒΑ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 585/17.1.2003 απόφαση της Γενικής Γραμ- 
ματέως Περιφέρειας Δυτικής Μακεδονίας, που εκδόθηκε 
σύμφωνα με τις διατάξεις του άρθρου 1 του Νόμου 
2790/2002 (ΦΕΚ24/τ.Α') «Αποκτάστασητων Παλιννοστού- 
ντων ομογενών από την τέως Σοβιετική Ένωση και άλλες 
διατάξεις» και του άρθρου 76του Νόμου 2910/2001 (ΦΕΚ 
91/τ.Α') «Είσοδος και παραμονή αλλοδαπών στην Ελληνι- 

κή Επικράτεια. Κτήση Ελληνικής Ιθαγένειας και άλλες δια¬ 
τάξεις», έγινε αποδεκτή η από 15.2.2002 αίτηση της ομο¬ 
γενούς ΝΤΟΛΕΣΙΔΗ ΒΕΡΑΣ του Δημητρίου το γένος ΣΑ- 
ΡΙΕΒΑ περί αποκτήσεωςτης Ελληνικής Ιθαγένειας. 

Με εντολή Γενικής Γραμματέως Περιφέρειας 
Η Προϊσταμένη 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

-♦- 

( 8 ) 

Απόκτηση Ελληνικής Ιθαγένειας του ομογενούς ΜΠΑΙ- 
ΑΣΒΙΛΙ ΓΚΕΛΑ του ΛΑΥΡΕΝΤΙ και της ΝΑΤΕΛΑΣ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 504/17.1.2003 απόφαση της Γενικής Γραμ- 
ματέως Περιφέρειας Δυτικής Μακεδονίας, που εκδόθηκε 
σύμφωνα με τις διατάξεις του άρθρου 1 του Νόμου 
2790/2002 (ΦΕΚ 24/τ.Α') «Αποκτάσταση των Παλιννο- 
στούντων ομογενών από την τέως Σοβιετική Ένωση και 
άλλες διατάξεις και του άρθρου 76του Νόμου 2910/2001 
(ΦΕΚ 91/τ.Α') «Είσοδος και παραμονή αλλοδαπών στην 
Ελληνική Επικράτεια. Κτήση Ελληνικής Ιθαγένειας και άλ¬ 
λες διατάξεις», έγινε αποδεκτή η από 25.9.2002 αίτηση 
του ομογενούς ΜΠΑΙΑΣΒΙΛΙ ΓΚΕΛΑ του ΛΑΥΡΕΝΤΙ και της 
ΝΑΤΕΛΑΣ περί αποκτήσεως της Ελληνικής Ιθαγένειας . 

Με εντολή Γ ενικής Γ ραμματέως Περιφέρειας 
Η Προϊσταμένη 

ΑΝΑΣΤΑΣΙΑ ΠΑΠΑΔΟΠΟΥΛΟΥ 


Ο) 

Χορήγηση άδειας ασκήσεως επαγγέλματος Κοινωνικού 
λειτουργού στην Μυλωνά Αποστολία του Ιωάν, κάτοι¬ 
κο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 485/2003 απόφαση του Νομάρχη Αχάίας, χορη¬ 
γείται στην Κοινωνική Λειτουργό Μυλωνά Αποστολίας 
του Ιωάνν., κάτοικο Πατρών, άδεια ασκήσεως επαγγέλ¬ 
ματος Κοινωνικού Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην Α3/8411 /27.12.2002 απόφαση του Υπουργού Ανά¬ 
πτυξης που δημοσιεύθηκε στο Φ.Ε.Κ. τευχ. Β' 
11/13.1.2003 σελ. 89-90, διορθώνεται στην υπογραφή το 
εσφαλμένο: 

«Με εντολή Υφυπουργού 
Η Γ ενική Γ ραμματέας 
ΜΑΡΙΛΙΖΑ ΞΕ Ν Ο ΓΙ ΑΝ Ν ΑΚΟ Π ΟΥΛΟΥ » 

Στο ορθό: 

«Ο ΥΦΥΠΟΥΡΓΟΣ 

ΧΡΗΣΤΟΣ ΘΕΟΔΩΡΟΥ» 

(Από το Υπουργείο Ανάπτυξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




